
	EVA:

	ZADEVA:
	Uredba o spremembah in dopolnitvah Uredbe o izvajanju intervencij v vinskem sektorju – predlog za obravnavo




1.	Predlog sklepa vlade

Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22, 57/25 – ZF in 555/26) je Vlada Republike Slovenije na … seji dne …. sprejela naslednji
 
SKLEP:
 
Vlada Republike Slovenije je izdala Uredbo o spremembah in dopolnitvah Uredbe o izvajanju intervencij v vinskem sektorju in jo objavi v Uradnem listu Republike Slovenije.
 
Mag. Janja Garvas
generalna sekretarka
 
Sklep prejmeta:
      − Ministrstvo za kmetijstvo,
      − Služba Vlade Republike Slovenije za zakonodajo.
 

2.	Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov

/

3.	Osebe, odgovorne za strokovno pripravo in usklajenost gradiva

– Andrej Hafner, v. d. generalnega direktorja Direktorata za kmetijstvo in vodja Sektorja za pravno sistemske zadeve v kmetijstvu,
– mag. Andreja Komel, vodja Sektorja za strukturno politiko in razvoj podeželja,
– Nika Gregorič, Sektor za strukturno politiko in razvoj podeželja

4.	Zunanji strokovnjaki, ki so sodelovali pri pripravi dela ali celotnega gradiva, in s tem povezani stroški

Pri pripravi predpisa ni sodeloval zunanji strokovnjak oziroma pravna oseba.

5.	Predstavniki vlade, ki bodo sodelovali pri delu državnega zbora

/

6.	Kratek povzetek gradiva

S spremembami in dopolnitvami Uredbe o izvajanju intervencij v vinskem sektorju (v nadaljnjem besedilu: predlog uredbe) se uredba usklajuje z Zakonom o kmetijstvu (Uradni list RS, št. 100/25; v nadaljnjem besedilu: ZKme-2) in Zakonom o vinu (Uradni list RS, št. 16/26). V predlogu uredbe se natančneje opredeljuje čas preverjanja pogojev za prestrukturiranje vinogradov in pogoji prestrukturiranja. Dodaja se nov pogoj tretiranja z vročo vodo in določa najmanjša gostota sajenja trsov na hektar. Prav tako se določa, da so do povračila izpada pridelka neupravičeni pridelovalci, ki izpad pridelka na površinah, namenjenih prestrukturiranju, nadomeščajo z dokupom grozdja. V predlogu uredbe se dodatno opredeljuje, od kdaj se upoštevajo stroški prestrukturiranja, če je bil vinograd izkrčen zaradi zlate trsne rumenice. S predlogom uredbe se podrobneje določajo tudi stroški, ki se upoštevajo pri cepljenkah. Pri intervenciji promocija vina in komuniciranja v tretjih državah se kot nov trg tretje države opredeli drug kraj v tej državi. Pri intervenciji informiranje o vinih Evropske unije se črta pogoj, da promocija ne sme vključevati določene blagovne znamke. Prav tako se pri tej intervenciji spremeni rok za vlaganje vlog, ki se podaljša za en mesec. Spremeni se tudi določba glede letne pridelave vina, pri čemer se po predlogu uredbe upošteva v register prijavljena količina vina iz lastne predelave grozdja slovenskega izvora pred oddajo predloga programa promocije. Med podrobnejše upravne preglede se dodaja preverjanje obstoja višje sile v registru pridelovalcev grozdja in vina. Upravne sankcije se uskladijo z ZKme-2. S predlogom uredbe se dodatno določa, da se lahko promocijskih in informativnih aktivnosti v zvezi z vini udeležijo le polnoletne osebe.

7.	Presoja posledic za

	a)
	javnofinančna sredstva nad 40.000 EUR v tekočem in naslednjih treh letih,
	ne

	b)
	usklajenost pravnega reda Republike Slovenije s pravnim redom Evropske unije,
	da

	c)
	administrativne posledice,
	ne

	č)
	gospodarstvo, zlasti mala in srednja podjetja ter konkurenčnost podjetij,
	ne

	d)
	okolje, vključno s prostorskimi in varstvenimi vidiki,
	ne

	e)
	socialno področje,
	ne

	f)
	dokumente razvojnega načrtovanja.
	ne



8.	Predstavitev ocene finančnih posledic

Predlog nima posledic za državni proračun in druga javna finančna sredstva.

9.	Predstavitev sodelovanja z združenji občin

Vsebina gradiva ne vpliva na pristojnosti, delovanje oziroma financiranje občin.

Gradivo ni bilo poslano v mnenje Skupnosti občin Slovenije (SOS).

Gradivo ni bilo poslano v mnenje Združenju občin Slovenije (ZOS).

Gradivo ni bilo poslano v mnenje Združenju mestnih občin Slovenije (ZMOS).

10.	Predstavitev sodelovanja javnosti

Gradivo je bilo predmet sodelovanja z javnostjo.

Datum objave na spletni strani:
25. 2. 2026

Na gradivo so bila podana mnenja, predlogi in pripombe.

V razpravo vključeni subjekti:
Gospodarska zbornica Slovenije, Zadružna zveza Slovenije, Kmetijsko gozdarska zbornica Slovenije

Obrazložitev upoštevanja mnenj, predlogov in pripomb v razpravo vključenih subjektov:
Pripombe so bile delno upoštevane.

11.	Spoštovanje Resolucije o normativni dejavnosti

Pri pripravi gradiva so bile upoštevane zahteve iz Resolucije o normativni dejavnosti.

12.	Vključitev v okvirni načrt normativne dejavnosti

Predlog predpisa, ki je predmet gradiva, ni vključen v okvirni načrt normativne dejavnosti.

Janez Cigler Kralj
minister

